open-index/open-wikipedia-markdown huggingface dataset:
Elintasosairaus

**Elintasosairaudet** ovat sairauksia, joita esiintyy erityisesti korkean elintason maissa. Elintasosairauksien yleisyyteen vaikuttavat tällaisissa maissa noudatettavat elintavat. Korkean elintason maissa varakkailla henkilöillä on kuitenkin parempi terveys ja varakkaat henkilöt siis kärsivät elintasosairauksista vähemmän, vaikka heillä on muita korkeampi elintaso.

Yleisimpiä elintasosairauksiin luettavia sairauksia ovat muun muassa sydänsairaudet, liikalihavuus, kakkostyypin diabetes, metabolinen oireyhtymä, Crohnin tauti, verenpainetauti, allergiat, kihti, osteoporoosi, aivohalvaus, syöpä, syömishäiriöt ja maksakirroosi. Toisinaan myös masennus luetaan elintasosairauksiin, mutta on todettu että masennusta esiintyy kuitenkin piilevänä kehittyvissäkin maissa. Vaikka tartuntataudit ovat kehitysmaissa suurin ongelma, elintasosairaudet lisääntyvät länsimaisen elämäntyylin ja ravintotottumusten saadessa suosiota.

Elintasosairauksien tärkeimpiin syihin kuuluvat:

*Vähäinen liikuntaa
*Halvan ruoan hyvä saatavuus
*Ruoan suuri kaloripitoisuus
*Prosessoidun ja huonolaatuisen ruoan suuri osuus
*Alkoholi ja tupakka
*Pidentynyt elinikä

## Lähteet

## Aiheesta muualla
*Kehitysmaissa yhä enemmän elintasosairauksia 
*Elintasosairaudet yleistyneet hurjasti Kiinassa
Sega Mega-CD

**Sega Mega-CD** (, Etelä-Koreassa , Pohjois-Amerikan markkinoilla nimellä *Sega CD*) on Sega Mega Driveen liitettävä laajennusosa. Laitteella pystyy toistamaan sekä tavallisia CD-levyjä että erityisesti laitetta varten suunniteltuja peli-CD:itä.

Laite sisältää myös laajennussuorittimen ja lisää RAM-muistia. Laitetta voi käyttää Sega 32X-laajennuksen kanssa, jolloin voi pelata jotain kuudesta *Sega Mega-CD 32X* -yhdistelmälle julkaistusta pelistä.

Laitetta kehitettiin salassa, edes peliohjelmoijat eivät tienneet mille laitteelle suunnittelivat pelejä, ennen kuin Mega-CD julkistettiin Tokyo Toy Show'ssa. Segan aikomuksena oli kamppailla juuri julkaistun PC Enginen erillisen CD-ROM-aseman kanssa Japanin pelimarkkinoista.

Sega Mega-CD:tä ei tarkoitettu Super Famicomin (Super Nintendo Japanin ulkopuolella) haastajaksi. Tämä tiesi Segalle vaikeuksia Japanin ulkopuolisilla markkina-alueilla, sillä siellä PC Engine oli verrattain tuntematon laite ja Mega-CD asettuisi kilpailemaan Nintendon tuotteiden kanssa.

Mega-CD julkaistiin Japanissa 1. joulukuuta 1991, Euroopan markkinoille laite ilmestyi vasta huhtikuussa 1993. Laite oli ilmestyessään verrattain kallis eikä myynyt odotetulla tavalla.

Sega Mega-CD:n ensimmäinen versio asettui konsolin alle, mutta seuraava versio, *Sega Mega-CD II*, oli pienempi ja se liitettiin konsolin sivuun. Teknisesti laite oli hiukan tehokkaampi kuin alkuperäinen Mega Drive, varsinaiset muutokset keskittyivät grafiikan ja äänen ulostuloon.

## Pelit

## Sega Mega-CD 32X -pelit
*Sega Mega-CD 32X* -yhdistelmälle julkaistut pelit:
* *Corpse Killer*
* *Fahrenheit*
* *Night Trap*
* *Slam City with Scottie Pippen*
* *Surgical Strike* (Brazil only)
* *Supreme Warrior*

## Lähteet
Enguerrand de Marigny

**Enguerrand de Marigny** (noin 1275 – 30. huhtikuuta 1315) oli ranskalainen kamariherra ja kuningas Filip IV Kauniin ministeri. 

De Marigny syntyi Lyons-la-Forêt’ssa Normandiassa vaatimattomaan vapaaherralliseen perheeseen, joka käytti nimeä Le Portier. De Marigny -nimen suku otti käyttönsä vastä noin vuonna 1200, kun Hugues Le Portier avioitui Mahout de Marignyn kanssa. Enguerrand avioitui kummityttärensä Jeanne de Saint-Martin’n kanssa.

Enguerrand astui Hugues de Bouvillen palvelukseen kamariherrana ja myöhemmin kuningas Filip IV Kauniin palvelukseen hoviherrana ja sihteerinä. Sittemmin hän oli kiinnitettynä Navarran kuningattaren Johanna I:n, Filip IV:n puolison, palvelukseen. Kuningatar toteutti toiveensa hänen välityksellään. Vuonna 1298 hän sai huolehdittavakseen Issoudun linnan.

Pierre Floten ja Hugues de Bouvillen Mons-en-Pévèlen taistelussa tapahtuneiden kuolemien jälkeen de Marigny nimitettiin vuonna 1304 Filip IV Kauniin ylihoviherraksi ja ministerin päälliköksi. Vuonna 1306 hänet lähetettiin johtamaan Normandian verotusta. Hän sai palveluksistaan lukuisia lahjoja ja palkkaa Filip IV Kauniilta, mutta hän myös sai eläkettä Englannin kuninkaalta Edvard II:lta. 

Kun valta siirtyi kuningas Ludvig X Itsepäiselle, uuden kuninkaan setä Valois’n kreivi Kaarle käytti tilaisuutta hyväkseen ja hyökkäsi voimakkaasti de Marignytä vastaan. Kaarle Valois peri voiton taistelussa ja intensiivisen toimien tarkkailun jälkeen de Marigny tuomittiin muun muassa kavalluksesta, rahan arvon huonontamisesta, kuninkaallisten metsien hakkauttamisesta, kirkon varojen kavaltamisesta ja myös noituudesta. De Marigny tuomittiin epäilyttävien olosuhteiden hallitsemassa oikeudenkäynnissä ja hänet hirtettiin 1315. 

Maurice Druon kertoo kirjassaan *Kuristettu kuningatar*, että Marignya vastaan todistivat kummallisen näköiset syrjäkaupungilta haetut ihmiset – jotka olivat vilpittömän hämmästyneitä siitä, että kun he olivat hankkineet tuomion Marignylle todistamalla hänen syyllistyneen noituuteen ja paholaisenpalvontaan, niin heidät itsensä tuomittiinkin roviolle.

Marignyn ruumis, tai mitä siitä oli jäljellä, riippui kahden vuoden ajan julkisesti nähtävänä, kunnes vuonna 1317 pidettiin uusi oikeudenkäynti, jossa hänet todettiin syyttömäksi. 

De Marigny haudattiin Chartreux’n kirkkoon, kunnes hänet myöhemmin siirrettiin Écouisäin luostariin, jonka hän oli perustanut.

De Marigny sai veljilleen erinomaisen tärkeitä ja tuottoisia piispanvirkoja. Philippesta tuli ensiksi Cambrain piispa vuonna 1301 ja Sens’n arkkipiispa 1309 ja Jeanista Senlins’n piispa ja myöhemmin vuonna 1312 Beauvais’n piispa ja sittemmin Rouenin arkkipiispa sekä kuningas Filip VI:n kansleri. Muista sukulaisista esimerkiksi Nicolas de Frauvillestä tuli kuninkaan rippi-isä ja kardinaali.

## Lähteet
Monté

**Monté** eli **raviratsastus** on ravikilpailumuoto, jossa ohjastaja istuu kärryjen sijaan satulassa hevosen selässä. Laji on kotoisin Ranskasta, jossa se on hyvin arvostettu raviurheilun muoto. Suomessa ensimmäinen virallinen monté-lähtö ajettiin vuonna 1979 Vermossa. Montén SM-kilpailuissa (lämminveriset) on 12 osakilpailua.

Montéa ei tule sekoittaa laukkaurheiluun vaikka sitä ajetaan myös ratsailta ilman kärryjä.

## Monté Suomessa

Useimmat suomalaiset montéohjastajat ovat naisia, koska he ovat tavallisesti miehiä kevyempiä. Lähdöissä hevosen selässä on oltava painoa satula mukaan lukien vähintään 52 kiloa. Ohjastajalla on oltava c-ajolupakortti, jonka voi suorittaa aikaisintaan 16-vuotiaana. Aikaisemmin oikeaoppisessa montéistunnassa ohjastaja seisoi jalustimilla jalat suorina tai kevensi. Nykyisin Suomessakin suositaan Ranskasta lähtenyttä montéistuntaa, jossa ohjastaja käyttää hyvin lyhyitä jalustimia laukkakilpailuista tutun jockeyistunnan tapaan. Ohjastajalla tulee olla hyvä kunto ja tasapaino, jotta hän ei häiritse hevosen juoksua. Ohjastajan jalkalihasten on myös oltava erittäin vahvat, jotta hän jaksaa pysyä pitkän matkan kevyessä istunnassa. Keski-Pohjanmaan ammattiopisto (kpedu) järjestää osana hevostalouden perustutkintoa monté-koulun 2021.

### Varusteet
Montéssa sallitaan samat kuolaimet kuin normaaleissa ravilähdöissäkin ja lisäksi olympia-, kanki- ja pelhamkuolaimet. Kielletyt ja tarkkailtavat varusteet ovat samat kuin muissakin ravilähdöissä. Ohjina voidaan käyttää ratsastusohjia tai montéohjia, joissa on lenkit helpottamaan hevosen hallintaa. Montéssa käytetään kevyitä monté- tai laukkasatuloita, joissa on myös helpompi istua jockeyistunnassa kuin esimerkiksi yleissatulassa. Ajovitsa saa olla korkeintaan 75 cm pitkä, eikä ohjastaja saa käyttää kannuksia. Lisäksi ratsukolla on oltava yllään omat ajovärinsä, aivan kuten muissakin ravilähdöissä.

## Monté maailmalla
Ranska on tunnettu ravimaa, jossa noin 25–30&nbsp;% ravilähdöistä on montélähtöjä.

### Montéhevoset
Montéssa kilpaillaan yleensä lämminveriravureilla, erityisesti kookkailla ranskanravureilla. Suomessa myös suomenhevoset ovat suosittuja montéhevosia, ja montélähtöjä järjestetään myös poniraveissa.

## Kirjallisuutta
**Monté – raviurheilua ratsain* (2024) 
**Ravataan - yhdessä* (2021) 

## Aiheesta muualla
* Suomen Monté-ohjastajat ry 
* Monté Team Finland ry 
* Suomen Ratsastajainliitto - monté 
* Suomen Hippos - monté 
* [Koulutus: monteurheilu/monteratsastus Keski-Pohjanmaan ammattiopiston sivustolla](https://www.kpedu.fi/hakijalle/koulutustarjonta/koulutus/hevostalouden-perustutkinnon-osa-montekoulu_(l6999)?fbclid=IwAR36siXTgnxb621VP1uqNEK9hFTuI4ocfoRp3YzNABdbCkRxF3uszufRcAs) 
* Yhdysvaltain montéjärjestö [arkistoitu] 

## Lähteet
Hasan ibn Talal

Prinssi  **Hasan ibn Talal** (, s. 20. marraskuuta 1947 Amman, Jordania) on kuningas Talalin poika ja Husseinin veli ja Abdullah II:n setä. Hän oli Jordanian kruununprinssi vuosina 1965–1999.

Husseinin vanhin poika Abdullah nousi kruununprinssiksi vuonna 1999 korvaten setänsä Hasanin. Päätös ei ollut välttämättä suosittu, koska Abdullahin äiti, Antoinette Avril Gardiner (Muna al-Hussein) oli englantilaissyntyinen. Monet pitivät ihmisläheisen naisen poikaa sopimattomana hašimidien valtaistuimelle, jonka lasketaan periytyvän suoraan Muhammadista (kuningas Abdullahin väitetään olevan hänen jälkeläisensä 43. polvessa). 

Vuonna 1968 Hasan nai pakistanilaissyntyisen Sarvath Ikramullahin. He tapasivat Oxfordin yliopistossa.  

Hasan on koulutettu Ammanissa ja Britanniassa. Englannissa Hasan oli Summerfieldsin koulussa ja Harrow collegessa ja Oxfordin yliopistossa. Hän puhuu sujuvasti arabiaa, englantia, ranskaa ja saksaa. Hän opiskelee turkkia ja espanjaa. Hasan suoritti yliopisto-opintonsa hepreaksi.

Prinssi Hassan ibn Talal on kiinnostunut ympäristöasioista ja on muun muassa toiminut Rooman Klubin puheenjohtajana. Vuoden 2008 alussa hän sai juutalaisen Abraham Geiger -palkinnon työstään globaalin kestävän kehityksen ja uskontojen välisen dialogin ylläpitämisestä.

## Lähteet

## Aiheesta muualla
Prestige Records

**Prestige Records** on Bob Weinstockin vuonna 1949 perustama levy-yhtiö, jonka alkuperäinen nimi oli **New Jazz**, joka vaihdettiin Prestige Recordsiksi jo vuonna 1950. Levy-yhtiö keskittyi jazz-musiikin julkaisemiseen ja sille ovat levyttäneet monet merkittävät muusikot, kuten Miles Davis, John Coltrane, Sonny Rollins ja Thelonious Monk. Levy-yhtiössä työskenteli 1950- ja 1960-luvuilla ääniteknikko Rudy Van Gelder ja monien levyjen tuottajana toimi Ira Gitler. Vuonna 1971 levymerkin osti Fantasy Records, joka on uudelleenjulkaissut monia Prestigen levyjä *Original Jazz Classics* -sarjassaan.
Frank Moberg

**Frank Alarik Moberg** (27. maaliskuuta 1940 Turku – 3. huhtikuuta 2025 Tukholma) oli suomalainen jääkiekkovaikuttaja. Moberg yhdistetään HIFK:n jääkiekkojaostoon siinä määrin, että hän on saanut lempinimen ”Mr. IFK”. Moberg istui HIFK:n liigayhdistyksen hallituksessa, joka omistaa enemmistön HIFK-Hockeyn osakkeista. Kiekkouran ohella hän työskenteli pitkään perheyrityksessä.

Moberg toimi HIFK:ssa rahastonhoitajana vuodet 1968–1976. Seuran puheenjohtajana hän palveli vuosina 1976–1990. Moberg työskenteli Hotelli Hesperian johtajana 1970-luvun alusta vuoteen 1987 asti. Vuonna 1987 hänet tuomittiin ehdolliseen vankeusrangaistukseen jatketusta parituksesta. Seuraavana vuonna hovioikeus kumosi tuomion, koska se katsoi, ettei syyttäjä ollut osoittanut Mobergin hyötyneen henkilökohtaisesti ilotyttöjen välittämisestä tuttavilleen. Tapauksessa tuomittiin Hesperian hovimestari ja ovimies. HIFK:n toimitusjohtajana Moberg työskenteli vuodet 1987–2001.

Suomen A-maajoukkueessa Moberg toimi kolmeen eri otteeseen joukkueenjohtajana 1974–1975, 1977–1980 ja 1988–1989.

SM-liigassa Moberg oli taustahahmona sen alusta saakka. Vuodet 1975–1991 hän oli SM-liigan liittohallituksen jäsen ja vuodesta 1992 Moberg oli liigan johtoportaassa. Moberg oli myös NHL-seura Quebec Nordiquesin palkkalistoilla kykyjenetsijänä kaudet 1989–1993. Suomen Jääkiekkomuseo aateloi Mobergin vuonna 2000 Suomen Jääkiekkoleijonaksi numerolla 125.

Moberg oli RKP:n ehdokkaana vuoden 2007 eduskuntavaaleissa. Hän sai Helsingin vaalipiirissä 1&nbsp;052 ääntä eikä tullut valituksi kansanedustajaksi.

Jääkiekkoilija Toni Mäkiaho on hänen vävynsä ja jääkiekkoilija Daniel Mäkiaho hänen lapsenlapsensa.

## Lähteet
*
*Mobergin tiedot Jääkiekkomuseon sivulla

### Viitteet
Terttu Arajärvi

**Terttu Marjatta Arajärvi** (o.s. **Hanhilammi**; 2. kesäkuuta 1922 Hausjärvi  – 22. tammikuuta 2014 Helsinki) oli suomalainen lastentautien erikoislääkäri, professori, lastenpsykiatrian kehittäjä ja Suomen tunnetuimpia lastenpsykiatreja. 

## Ura
Sotien aikana Arajärvi toimi lääkintälottana. 

Arajärvi valmistui lääketieteen lisensiaatiksi 1948, lääketieteen ja kirurgian tohtoriksi Arajärvi väitteli Helsingin yliopistossa 1953. Lastentauteihin Arajärvi erikoistui 1957, lastenpsykiatriaan 1960 ja nuorisopsykiatriaan 1979. Hän oli perustamassa Lastenpsykiatrian tutkimussäätiötä vuonna 1984 ja toimi Lastenlinnan sairaalan johtavana lääkärinä 1973–1985 ja Helsingin yliopiston lastenpsykiatrian ensimmäisenä professorina 1974–1987.

## Yksityiselämä
Arajärvi syntyi opettajaperheeseen, hänen vanhempansa olivat opettaja Ilmari Aleksi Hanhilammi ja Impi Hellen Bergman. Arajärvi aloitti kansakoulun viisivuotiaana Perniössä, jossa hän kävi myös keskikoulun. Lukion Arajärvi suoritti Turussa, hän tuli ylioppilaaksi Turun suomalaisesta yhteiskoulusta 1940. Terttu Arajärvi avioitui varatuomari Tauno Ilkka Yrjänä Arajärven (1920–2003) kanssa vuonna 1947. Heidän neljästä lapsestaan vanhin on oikeustieteen tohtori Pentti Arajärvi, presidentti Tarja Halosen puoliso.

## Julkaisuja

*Arajärvi, Terttu (1953). *Microscopic investigations into the capillaries of newborn, especially premature infants, taking into accont the sensitivity of capillaries to adrenalin and their intravascular red cell aggregation*. Väitöskirja. Helsinki.
*Alanen, Y.O., Arajärvi, T. & Viitamäki, R.O. (1964). *Psychoses in childhood*. Kööpenhamina: Munksgaard.
*Arajärvi, T. & Varilo, E. (toim.) (1987). *Lastenpsykiatria tänään*. (2. pain). Espoo: Weilin + Göös.
*Arajärvi, T. (1988). *Tasapainoinen lapsuus*. Porvoo: WSOY.
*Arajärvi, T. (1989). *Lapset ja avioero*. (2. uusittu painos.) Helsinki: Tammi.
*Arajärvi, T. (toim.) (1992). *Tasapainoinen koululainen*. Porvoo: WSOY.
*Arajärvi, T. (1995). *Hyvä isovanhemmuus*. Porvoo: WSOY.
*Arajärvi, T. (toim.) (1996). *Pahantapaisista pojista ja tytöistä itkeviin vauvoihin: yli 100 vuotta lasten mielenterveystyötä*. Tampere: Kivipaino.
*Arajärvi, T. & Forsius, H. (1998). *Lastenpsykiatrian tutkimussäätiön tukemat tutkimukset vuosina 1986-1998*. Helsinki: Lastenpsykiatrian tutkimussäätiö.

## Lähteet

## Kirjallisuutta
* Arajärvi, Terttu. *Kuka kukin on 1978*, s. 56. Otava, Helsinki. 
* Aronen, E., Sinkkonen, J. & ym. In memoriam: Terttu Marjatta Arajärvi 2.6.1922–22.1.2014. *Suomen lääkärilehti* 6/2014 (69. vsk.), s. 423.
Ismo Toukonen

**Ismo Tenho Tapio Toukonen** (s. 25. huhtikuuta 1954 Hollola) on suomalainen este- ja kestävyysjuoksija.

Toukonen voitti EM-pronssia 3&nbsp;000 metrin esteissä Prahassa 1978 ennätysajallaan 8.18,29. Toukonen on ajallaan kaikkien aikojen neljänneksi nopein suomalainen estejuoksija Tapio Kantasen, Jukka Keskisalon ja Topi Raitasen jälkeen. Aika oli vuoden 1978 maailmantilaston neljänneksi nopein . 10&nbsp;000 metrillä Toukonen juoksi Kouvolassa vuonna 1982 ajan 28.35,61 .

Toukonen voitti Suomen mestaruuden 3&nbsp;000 metrin esteissä vuosina 1978 ja 1983 sekä 10&nbsp;000 metrin juoksussa vuonna 1985 . Lisäksi hän saavutti Kalevan kisoista estejuoksussa kolme hopeaa vuosina 1976, 1977 ja 1981 sekä pronssia vuonna 1982, hopeaa 5&nbsp;000 metrin juoksussa vuonna 1977 sekä pronssia 10&nbsp;000 metrin juoksussa 1982. Sisäratojen SM-kilpailuista Toukonen saavutti 3&nbsp;000 metrin juoksussa kultaa vuonna 1980 ja pronssia vuonna 1978. Viestijuoksun SM-kilpailuissa hän oli mukana voittamassa 4&nbsp;×&nbsp;800 metrin viestistä kultaa vuonna 1983 ja pronssia vuonna 1984 sekä 4&nbsp;×&nbsp;1&nbsp;500 metrin viestistä kultaa vuonna 1977.

Maastojuoksun puolella Toukonen saavutti SM-kisojen 5 kilometriltä pronssia vuonna 1977 sekä 15 kilometriltä hopeaa vuonna 1987 sekä pronssia vuosina 1983 ja 1984. Lyhyen matkan joukkuekilpailussa hän oli mukana kultaa vuosina 1976 ja 1977 sekä hopeaa vuonna 1978 voittaneissa Lahden Ahkeran joukkueissa. Pitkän matkan joukkuekilpailusta hän oli saavuttamassa hopeaa vuonna 1988. Hän osallistui myös maastojuoksun MM-kisoihin vuosina 1976 ja 1980.

Seuratasolla Toukonen edusti Lahden Ahkeraa.

## Lähteet
Pentti Matikainen

**Pentti Teuvo Pellervo Matikainen** (5. lokakuuta 1950 Pielisensuu – 29. kesäkuuta 2025 Helsinki) oli suomalainen jääkiekkovalmentaja ja jääkiekkoilija. Matikainen oli Suomen päävalmentaja jääkiekkomaajoukkueen voittaessa ensimmäisen kerran mitalin olympialaisissa ja MM-kisoissa. Matikaisen tavaramerkkejä olivat hänen viiksensä, takatukkansa ja purukumin jauhaminen.

## Pelaajaura
Matikainen pelasi SM-sarjassa ja -liigan runkosarjassa SaiPassa ja JoKP:issa 47 ottelua, joissa teki pisteet 10+6. Kumpaakin joukkuetta hän edusti myös I-divisioonassa. Lisäksi Matikainen ehti edustaa I-divisioonassa Mikkelin Jukureita. Matikainen lopetti pelaajauransa 1981.

## Valmennusura

Valmentajana Matikainen aloitti syksyllä 1981 SaiPassa. Hän valmensi SaiPaa kahden ja Kärppiä neljän kauden verran ennen siirtymistään A-maajoukkueen päävalmentajaksi. Matikainen valmensi maajoukkueen ohella HIFK:ta kaudet 1987–1990. Suomi voitti Matikaisen valmennusaikana hopeaa Calgaryn olympialaisista ja vuoden 1992 MM-kilpailuista ja oli kolmas vuoden 1991 Kanada-cupissa. Nämä olivat ensimmäiset mitalit maajoukkueen historiassa. Matikainen sai potkut vuoden 1993 MM-kisojen seitsemännen sijan jälkeen. Sijoitus oli Suomen huonoin sitten vuoden 1983. Matikainen valmensi Suomen jääkiekkomaajoukkuetta 186 ottelussa. Matikaisen korvasi maajoukkueen päävalmentajana Curt Lindström. Saatuaan maajoukkueesta potkut Matikainen valmensi vuoden verran HPK:ta, Lukkoa ja Saksan pääsarjan Frankfurt Lionsia.  Matikainen toimi HIFK:n toimitusjohtajana vuodesta 2001 helmikuuhun 2008. 

Matikainen toimi Porin Ässien pelaajakoordinaattorina vuodet 2008–2009.
Hän aloitti työt Joensuun Jokipoikien hallituksen puheenjohtajana vuonna 2011.

Elokuun lopussa 2016 Matikainen valittiin Lahden Pelicans Oy:n hallituksen puheenjohtajaksi. Hän toimi tehtävässä vuoteen 2020.

## Yksityiselämä
Matikaisella diagnosoitiin helmikuussa 2024 aivolymfooma eli aivoissa sijaitseva imusolmukesyöpä. Hän kuoli syöpään kesäkuun lopussa 2025.

## Saavutukset ja palkinnot valmentajana
* Yksi SM-hopea ja viisi SM-pronssia
* Hopea olympialaisista
* Hopea MM-kilpailuista
* Pronssi Kanada-cupista
* SM-liigan vuoden valmentaja (1984)
* Suomen Jääkiekkoleijona #135
* Suomen Jääkiekkoliiton kultainen ansioristi 2009

## Lähteet

## Aiheesta muualla

* 
*Matikaisen tiedot Jääkiekkomuseon sivulla
* Eurohockeyn tilastosivu
* Matikaisen haastattelu Tipserissä
Kleombrotos I

**Kleombrotos I** (, kuoli 371 eaa.) oli Spartan kuningas 380 eaa. – 371 eaa. Vuonna 380 eaa. hän seurasi veljeään Agisipolis I:tä valtaistuimella. Hänen aikaisemmasta elämästään ei tiedetä mitään. Vuonna 371 eaa. hän johti Spartan ja sen liittolaisten armeijaa Thebaa vastaan. Kleombrotos kuoli Leuktran taistelussa, jossa Epameinondaan johtamat thebalaiset kukistivat spartalaiset. Taistelussa kuoli yhteensä 700 spartalaista.
Minervanpöllö

**Minervanpöllö** (*Athene noctua*) on minervanpöllöihin (*Athene*) kuuluva lintu, joka on saanut suomenkielisen nimensä roomalaisten viisauden ja sodankäynnin jumalattarelta, kreikkalaista Athenea vastaavalta Minervalta.

## Koko ja ulkonäkö
Minervanpöllöllä on suuri pää, pitkät jalat ja keltaiset silmät. Sen pituus on 21–27&nbsp;cm, siipien kärkiväli noin 60&nbsp;cm ja paino 140–200&nbsp;g. Naaras on selvästi koirasta suurempi. Laji on usein aktiivinen myös päivällä, ja se liikkuu paljon maassa. Lentää tikkamaisesti syvään aaltoillen, ja lennossa havaitaan leveät ja pyöreäpäiset siivet. Laulu on matalahko, loppua kohden nouseva vihellys. Muita ääniä ovat äkäinen varoittelu ”kii-kii-kii&#8230;” sekä kimeä ”kiio”.

Lajista tunnetaan noin 13 alalajia, joista Euroopassa esiintyvä *vidalii* on tummin, ja Lähi-idässä pesivä *lilith* vaalein.

## Ravinto
Minervanpöllö saalistaa pikkujyrsijöitä ja -lintuja, mutta lähes puolet sen ruokavaliosta koostuu hyönteisistä, etenkin kovakuoriaisista. Hyönteisiä se saalistaa erikoiseen tapaansa maassa pomppien.

## Elinympäristö
Minervanpöllö elää metsissä, viljelysmailla, ruohomailla ja puoliaavikoilla.

## Levinneisyys
Minervanpöllöä tavataan Espanjasta Venäjälle ulottuvalla alueella, Lähi-idässä, Keski-Aasiassa Kiinaa, Koreaa ja Mongoliaa myöten sekä Pohjois-Afrikassa. Euroopassa on arvioitu pesivän 577&nbsp;000&nbsp;– 1&nbsp;070&nbsp;000 paria, joista yli puolet Turkissa. Myös Italiassa (40&nbsp;000&nbsp;– 70&nbsp;000 paria), Portugalissa (40&nbsp;000&nbsp;– 60&nbsp;000 paria), Espanjassa (39&nbsp;400&nbsp;– 39&nbsp;500 paria) ja Ranskassa (25&nbsp;000&nbsp;– 50&nbsp;000 paria) lajia pesii paljon. Pohjoismaista lajia pesii vain Tanskassa (10 paria) ja Baltian maista Liettuassa (5–10 paria). Suomessa minervanpöllö on havaittu rariteettikomitean hyväksymästi vuoden 2023 loppuun mennessä kahdesti, 15. syyskuuta 1901 Muuramessa ja 26. toukokuuta 1983 Siikajoella.

Euroopan pesimäalue kattaa noin neljänneksen lajin koko maailman pesimäalueesta, joten maailman kannan koon on arvioitu olevan karkeasti noin nelinkertainen Euroopan kantaan verrattuna.

## Lisääntyminen
Minervanpöllö tekee puun- tai kivenkoloon pesän, johon se munii 3–6 munaa. Naaras hautoo munia 28–29 päivää. Kuoriutumisen jälkeen poikaset pysyvät pesässä ruokittavina n. 25 vuorokautta. Minervanpöllö on yksiavioinen.

## Lähteet
Ginger Fish

**Ginger Fish** (oik. **Kenneth Franklin Robert Wilson**, jonka muutti myöhemmin Kenny Wilsoniksi, s. 28. syyskuuta 1966, Framingham, Massachusetts, Yhdysvallat) on yhdysvaltalainen rumpali, joka soitti Marilyn Manson -yhtyeessä vuosina 1995-2011. Hän on soittanut useissa lasvegaslaisissa underground-yhtyeissä ja myös Paul Ankan sekä Barry Manilow’n kanssa. Pseudonyymi Ginger Fish tulee tanssija Ginger Rogersista ja sarjamurhaaja Albert Fishistä. Fish on soittanut Marilyn Mansonissa vuodesta 1995, jolloin hän tuli Sara Lee Lucasin tilalle. Vuonna 2011 Wilson ilmoitti jättävänsä Marilyn Mansonin. Ginger Fish toimii nykyään yhtyeen Rob Zombie rumpalina.

## Loukkaantumisia
Fish on joutunut usein muun bändin ja itsensä takia onnettomuuksiin ja loukkaantumisiin. *[[Mechanical Animals]]* -kiertueella häneltä murtui lapaluu ja käsi, kun yhtye rikkoi lavan konsertin lopuksi, mutta hän soitti kiertueen loppuun yksikätisenä. Chris Vrenna oli Fishin sijalla tilapäisesti vuonna 2005, kun Fish kärsi päävammasta eikä pystynyt lähtemään kiertueelle. Fish loukkaantui 2004 Viva Comet Awards -palkintojenjakotilaisuudessa, kun hän kaatui lavan ja takahuoneen väliseen kuiluun kappaleen "Personal Jesus" esityksen jälkeen. 

Fish seurusteli näyttelijä Alyson Hanniganin kanssa 1999&ndash;2000, mutta lopetti suhteen, koska Hanniganilla oli salasuhde nykyisen aviomiehensä kanssa.

## Aiheesta muualla
* Ginger's artist page on premier percussion
Blue System

**Blue System** oli saksalaisen Dieter Bohlenin vuonna 1987 perustama yhtye.

Modern Talking -yhtyeen kautta maineeseen nousseen säveltäjä-tuottaja Dieter Bohlenin tiet erkanivat yhtyeen laulusolistin Thomas Andersin kanssa vuonna 1987. Samalla hän aloitti oman sooloprojektinsa Blue System, jossa ei ollut muita vakituisia virallisia jäseniä. Samana vuonna hän tuotti kaksi Modern Talkingin albumia, *[[Romantic Warriors]]* ja *[[In the Garden of Venus]]*, sekä C. C. Catchin albumin, *[[Like a Hurricane (C. C. Catchin albumi)|Like a Hurricane]]*. Bohlen kirjoitti ja sanoitti näille albumeille kappaleet, ja lisäksi ensimmäinen Blue System -single ”Sorry Little Sarah” ilmestyi saman vuoden keväällä ja pian sen jälkeen ensimmäinen albumi *[[Walking on a Rainbow]]*.

Blue System jatkoi osaksi tyylillisesti siitä mihin Modern Talking jäi viimeisellä albumillaan, mutta musiikissa oli jo projektin alkutaipaleella paljon vaikutteita uudenlaisesta soundista. Bohlen tuotti myös musiikkityylilleen epätyypillisiä ja kokeellisia kappaleita. Esimerkkeinä tästä voidaan mainita kappaleet "Titanic 650604" *[[Body Heat (Blue Systemin albumi)|Body Heat]]* -albumilta, sekä "Save Me" albumilta *[[Twilight (Blue Systemin albumi)|Twilight]]*. Varsinkin Itä-Euroopan diskoissa Blue Systemin musiikki oli suosittua, myös silloisessa Neuvostoliitossa, missä Blue System esiintyi vuoden 1990 syksyllä.

Kymmenessä vuodessa Bohlen tuotti Blue Systemin nimellä 13 albumia ja lukuisia hittisinglejä. Suurin musiikillinen muutos tapahtui kuitenkin vuonna 1994, Blue Systemin siirtyessä tuolloin suosiossa olleeseen eurodance-musiikkiin. Tällä linjalla jatkettiin vuoteen 1997 asti, jolloin ilmestyi Blue Systemin viimeinen albumi, *[[Here I Am (Blue Systemin albumi)|Here I Am]]*. Levy oli Blue Systemin albumeista vähiten suosittu, ja samana vuonna Blue System alkoikin kuihtua. Seuraavana vuonna Modern Talking herätettiin uudelleen menestyksekkäästi henkiin, ja Bohlen lopetti Blue Systemin.

## Singlet
# Sorry Little Sarah (1987)
# My Bed Is Too Big (1988)
# Under My Skin (1988)
# Silent Water (1988)
# Love Suite (1989)
# Magic Symphony (1989)
# Love Me on the Rocks (1989)
# 48 Hours (1990)
# Love Is Such a Lonely Sword (1990)
# When Sarah Smiles (1990)
# Lucifer (1991)
# Testamente D’Amelia (1991)
# Déjà Vu (1991)
# It’s All Over (1991)
# Romeo & Juliet (1992)
# I Will Survive (1992)
# History (1993)
# Operator (1993)
# 6 Years – 6 Nights (1994)
# That’s Love (1994)
# Dr. Mabuse (1994)
# Laila (1995)
# Body to Body (1996)
# For the Children (1996)
# Only With You (1996)
# Love Will Drive Me Crazy (1997)
# Anything (1997)

## Albumit
# Walking on a Rainbow (1987)
# Body Heat (1988)
# Twilight (1989)
# Obsession (1990)
# Seeds of Heaven (1991)
# Déjà Vu (1991)
# Hello America (1992)
# Backstreet Dreams (1993)
# 21st Century (1994)
# X – Ten (1994)
# Forever Blue (1995)
# Body to Body (1996)
# Here I Am (1997)
Rauli Pudas

**Rauli Antero Pudas** (s. 13. syyskuuta 1954 Alavieska) on suomalainen seiväshyppääjä ja valmentaja. Urheilu-urallaan hän edusti Alavieskan Viriä.

Pudas voitti Prahassa 1978 seiväshypyssä pronssia tuloksella 545&nbsp;cm. Samassa kisassa Suomen Antti Kalliomäki otti hopeaa. Vuoden 1980 Moskovan kesäolympialaisissa Pudas oli kahdestoista.

Suomen-mestaruuden Pudas voitti Kalevan kisoissa 1980 ja vuonna 1978 hän sai hopeaa ja vuonna 1977 pronssia. Sisäratojen SM-kilpailuissa hän voitti kultaa vuosina 1978 ja 1982 ja sai hopeaa vuonna 1979 ja pronssia 1977.

6. heinäkuuta 1978 Pudas hyppäsi Nivalassa Pohjoismaiden ja Suomen ennätyksen 556&nbsp;cm. Tuloksella hän oli sen vuoden maailmantilaston seitsemäs. Ennätyksekseen Pudas hyppäsi 560&nbsp;cm Raahessa 13. heinäkuuta 1980. Samassa kisassa Antti Kalliomäki hyppäsi Suomen ennätyksen 566&nbsp;cm. 

Pudas on valmentanut muun muassa Elina Lampelaa ja Urho Kujanpäätä.

## Lähteet
Kolmas vuosituhat eaa.

**Kolmas vuosituhat eaa.** oli tuhannen vuoden ajanjakso, joka kesti matemaattisessa mielessä vuoden 3000 eaa. alusta vuoden 2001 eaa. loppuun.
## Tapahtumia
* Egyptin dynastiat 1–11.
* Gizan pyramidit rakennettiin (noin 2600–2500 eaa.).
* Awanin dynastia hallitsi Elamissa (noin 2500–2240 eaa.)
* Sargon Akkadilainen valtasi Urin (noin 2340 eaa.)
* Urin kolmas dynastia (noin 2094–1950 eaa.)
* Induskulttuuri (noin 2600–1800 eaa.)
* Gilgamesh-eepoksen kirjoitettu versio ajoittuu tälle ajalle

## Henkilöitä
* Mentuhotep II, Egyptin uudelleen yhdistänyt faarao
* Sargon, Akkadin kuningas
* Enheduanna, ensimmäinen nimeltä tunnettu kirjailija

## Tapahtumia vuosittain
*2173 eaa. – Egypti: seitsemännen dynastian loppu ja kahdeksannen dynastian alku.
*2070 eaa. Xia-dynastia perustettiin Kiinassa.
Rocket from the Crypt

**Rocket from the Crypt** (usein myös lyhennettynä **RFTC**) on yhdysvaltalainen punk rock -yhtye, joka perustettiin San Diegossa vuonna 1989. Yhtye hajosi vuonna 2005, mutta on tehnyt kaksi comebackiä sen jälkeen vuosina 2011 ja 2013. 

## Jäsenet
* Speedo (John Reis) - kitara, laulu (1990-2005, 2011, 2013-)
* Petey X (Pete Reichert) - bassokitara, taustalaulu (1990-2005, 2011, 2013-)
* ND (Andy Stamets) - kitara, taustalaulu (1990-2005, 2011, 2013-)
* Atom (Adam Willard) - rummut (1991-2000, 2011, 2013-)
* Apollo 9 (Paul O'Beirne) - saksofoni, taustalaulu (1991-2005, 2011, 2013-)
* JC 2000 (Jason Crane) - trumpetti, taustalaulu (1992-2005, 2011, 2013-)
* Ruby Mars (Mario Rubalcaba) - rummut (2001-2005, 2013-)

### Entiset jäsenet
* Elaina Torres - taustalaulu (1990-91)
* Sean Flynn - rummut (1990-91)

## Diskografia

### Studioalbumit
* 
* 
* 
* 
* 
* 
* 
* 
* 

### Livealbumit
* 

### EP:t
* 
* 

### Kokoelmat
* 
* 
* 
* 

## Aiheesta muualla
* Rocket from the Cryptin viralliset sivut
Da Buzz

**Da Buzz** on ruotsalainen dancepop-yhtye, jonka perustivat Annika Thörnquist, Per Lidén ja Pier Schmid vuonna 1999. Ensimmäinen, vuonna 2000 julkaistu single *Do you want me* myi Ruotsissa platinaa. Toinen single *Let me love you* ja ensimmäinen albumi *Da Sound* myivät kultaa. Toinen single ylsi Billboard *Hot Dance music chart* -listan neljänneksi vuonna 2001.

## Diskografia
*Da Sound (21. syyskuuta 2000)
*Wanna be with me (2002)
*More than alive (2003)
*Dangerous (2004)
*Last goodbye (15. maaliskuuta 2006)
*Greatest hits (2007)
*Wanna See You Dance With Me (2021)

### Singlet
* Paradise (1999)
* Do You Want Me (2000)
* Let Me Love You (2000)
* Believe in Love (2001)
* Wanna Be With Me? (2002)
* Wonder Where You Are (2002)
* Stronger Than Words Can Say (2002)
* Alive (2003)
* Tonight (Is the Night) (2003)
* Wanna Love You Forever (2003)
* Dangerous (2004)
* How Could You Leave Me (2004)
* Come Away With Me (2004)
* Last Goodbye (2006)
* Without Breaking (2006)
* Soon My Heart / World for 2 (2007)
* Take All My Love (2007)
* Baby Listen to Me (2007)
* U Gotta Dance (2010)
* Got This Feeling (2012)
* The Moment I Found You (2014)
* Bring Back the Summer (2014)
Kuningastukaani

**Kuningastukaani**, aikaisemmalta nimeltään **jättiläistukaani** eli **toko** (*Ramphastos toco*) on suurin ja tunnetuin *[[Tukaanit (suku)|Ramphastos]]*-suvun tukaaneista. Se viettää suurimman osan ajastaan puiden ylimmillä oksilla, joista se etsii ruokaa ja laulaa "konserttinsa". Kuningastukaani on huono lentäjä, mutta oksistossa se kiipeilee ketterästi.

## Koko ja ulkonäkö
Kuningastukaani on kookkain tukaanilaji. Täysikasvuisen yksilön ruumis voi olla 66&nbsp;cm pitkä ja painaa 700 grammaa. Kuningastukaanilla on suuri nokka, joka on pääosin väriltään keltainen. Siinä on tyvessä musta rajaviiva sekä kärjessä mustat laikut nokan kummallakin puolella. Nokan  pituus voi olla jopa kolmannes linnun koko pituudesta. Nokka näyttää painavalta, mutta itse asiassa se on hyvin kevyt, sillä kovan kuoren sisällä oleva luuaines on höttöistä ja pehmeää. Kuningastukaanin höyhenpeite on väriltään ruskeanhohtoisen musta lukuun ottamatta pyrstön yläpeitinhöyheniä, poskia ja kurkun aluetta, jotka ovat valkoisia. Värityksen takia kuningastukaani näyttää siltä, kuin sillä olisi yllään smokki. Silmiä ympäröi paljas keltaisenoranssi iho.

## Levinneisyys
Kuningastukaania tavataan Etelä-Amerikan itäosissa Boliviassa, Perussa, Argentiinassa, Paraguayssa, Brasiliassa, Surinamessa ja Guyanassa. Jonkun verran lajia pidetään lemmikkinä, ja sen tulevaisuus voi olla uhattuna, jos laiton lemmikkieläinkauppa laajenee, sillä monet yksilöt kuolevat kuljetusten aikana, ja niiden tilalle hankitaan uusia.

## Elinympäristö
Kuningastukaani elää useimmiten avoimilla metsämailla, joenvarsi- ja palmumetsiköissä, metsänreunoissa ja viljelyksillä, eikä karta ihmisasutustakaan. Laji välttelee laajoja, yhtenäisiä sademetsäalueita, mutta saattaa toisinaan elää sielläkin. Kuningastukaani on yleinen koko elinalueellaan.

## Ravinto
Kuningastukaani käyttää ravinnokseen lähinnä hedelmiä, joita se poimii pitkällä nokallaan. Se voi myös syödä hyönteisiä, muita pikkueläimiä (lähinnä pieniä jyrsijöitä) ja muiden lintujen munia.

## Lisääntyminen
Kuningastukaani saa yhden poikueen vuodessa. Korkealla puunkolossa sijaitsevassa pesässä on 2–4 puhtaan valkoista munaa, joita koiras ja naaras hautovat vuorotellen yhteensä 16-20 vuorokautta. Poikaset syntyvät alastomina ja sokeina, ja niiden kehitys on sangen hidasta, sillä niiden silmät avautuvat vasta kolmen viikon iässä. Ne saavat täyden höyhenpuvun ja oppivat lentämään 6–7 viikon iässä. Kuningastukaanit elävät keskimäärin kymmenvuotiaiksi.

## Käyttäytyminen
Kuningastukaanit lentävät pienissä muutaman yksilön parvissa, ja elävät muutaman parin yhdyskuntina.

## Ääntely
Kuningastukaani on hyvin äänekäs lintu. Puiden ylimmillä oksilla neljän tai viiden tukaanin voi kuulla esittävän eräänlaista "konserttia". "Konsertissa" ylimmällä istuva lintu on eräänlainen "kapellimestari", jonka laulun päälle muut laulavat. Alkuasukkaiden mukaan kuningastukaani ennustaa sadetta, jos se laulaa hyvin kovalla äänellä. Sen tavallisin ääni voi kantautua lähes kilometrin päähän.

## Lähteet
* *Cristopher M. Perrins, Otavan lintutieto*, Otava
* *Uusi Zoo-kirjasarja*, WSOY
* Animal Diversity Web 

### Viitteet
Phil Esposito

**Phil Esposito** O.C. (s. 20. helmikuuta 1942 Sault Ste. Marie, Ontario) on kanadanitalialainen entinen jääkiekkoilija ja nykyinen urheiluvaikuttaja. Keskushyökkääjänä pelannut Esposito aloitti ammattilaisuransa NHL:n Chicago Blackhawksissa, saavutti suurimmat menestyksensä Boston Bruinsissa ja pelasi uransa loppupuolen New York Rangersissa.

Kömpelön oloinen Esposito ei ollut poikkeusellisen hyvä pelaaja juniorina, mutta onnistui kovalla työllä vakiinnuttamaan Chicagon joukkueessa paikan laitahyökkääjälegenda Bobby Hullin rinnalla. Lehdistö valitti toistuvasti Espositon hitaudesta, ja seura myi Espositon Bostoniin vastoin Hullin tahtoa. Bruinsissa Espositon kentällisessä pelasi kaikkien aikojen puolustajana pidetty Bobby Orr. Joukkue voittikin Stanley Cupin kahdesti. Phil Esposito on ensimmäinen NHL-pelaaja, joka teki yhden kauden aikana 100 pistettä. Tämä tapahtui kaudella 1968–1969. Myös Bobby Hull ja Gordie Howe ylsivät sataan pisteeseen tuona kautena.

Kanadan maajoukkueessa Esposito oli ratkaisevassa roolissa, kun maa voitti tiukkojen vaiheiden jälkeen Neuvostoliiton lajissaan ensimmäisessä keskinäisessä Summit Series -ottelusarjassa vuonna 1972. Kohtaamisen kahdeksassa ottelussa hän teki seitsemän maalia ja antoi kuusi maalisyöttöä. Sen sijaan neljä vuotta myöhemmin ensimmäisessä Kanada-cupissa keskushyökkääjä joutui todistamaan nuorten esiinmarssia ja jäi varsin vähälle peliajalle cupin voittoon yltäneessä isäntämaan joukkueessa. Hän pelasi silti kaikki seitsemän peliä ja sai tehopisteiksi 4+3=7.

Espositon viimeinen seura Rangers ei lukeutunut 1970-luvun lopulla NHL:n menestyjiin, ja keväällä 1977 liigan pudotuspelien ulkopuolelle jäänyt Esposito vapautui Kanadan maajoukkueen käyttöön Wienin maailmanmestaruuskilpailuihin. Sekä Espositon että Kanadan peliesityksissä hienot hetket vaihtelivat väkivaltaisten purkausten kanssa: kaukalon ulkopuolella juhliminen ja järjestyshäiriöt aiheuttivat otsikoita. Esposito sai silti kymmenessä ottelussa kokoon yhtä monta tehopistettä, jotka koostuivat 7 maalista ja 3 syötöstä. 

Pelaajana lopetettuaan Phil Esposito toimi muun muassa Rangersin organisaation eri tehtävissä.

Esposito valittiin Hockey Hall of Fameen vuonna 1984. Marraskuussa 1987 Boston Bruins jäädytti hänen pelinumeronsa #7 seremoniassa, jossa pelinumeron silloinen käyttäjä Ray Bourque antoi Espositolle paitansa paljastaen samalla uuden pelipaitansa numerolla 77. Vuonna 1981 hänet oli valittu National Italian American Sports Hall of Fameen.

## Tilastot

### Lisäksi

## Muuta
Edesmennyt NHL-maalivahti Anthony "Tony" Esposito ja Phil Esposito olivat veljekset. Entinen jääkiekkoilija Aleksandr Selivanov on Phil Espositon vävy.

## Katso myös
* Luettelo Hockey Hall of Famen jäsenistä
* The Hockey Newsin luettelo 100 parhaasta NHL-pelaajasta
* Luettelo 1000 tehopistettä saavuttaneista NHL-pelaajista
* Luettelo 500 NHL-maalia tehneistä pelaajista
* Luettelo NHL-ennätysten tekijöistä

## Lähteet

## Aiheesta muualla
*
Magnar Dalen

**Magnar Dalen** (s. 24. kesäkuuta 1963) on norjalainen hiihtovalmentaja. Hän on toiminut Ruotsin ja Suomen hiihtomaajoukkueiden päävalmentajana. Hänen äitinsä on ruotsalainen.

Dalen aloitti kilpahiihdon 7-vuotiaana Mogutten-nimisessä seurassa, mutta vaihtoi teini-ikäisenä ampumahiihtoon ja voitti siinä 18-vuotiaana nuorten Norjan mestaruuden sekä nuorten MM-viestipronssia. Hän oli lähellä päästä Calgaryn olympialaisiin 1988, mutta putosi täpärästi joukkueesta ja päätti lopettaa urheilu-uransa.

Valmentamisen lisäksi Dalenilla on kokemusta myös maastohiihdon välinehuollosta. Vuosina 1988–1995 hän toimi Ruotsin hiihtomaajoukkueen huoltopäällikkönä ja vuosina 1995–1998 samassa tehtävässä Norjan maajoukkueessa. Vuosina 1998–2002 hän oli Ruotsin maajoukkueen päävalmentaja. Häntä pidetäänkin nimenomaan erinomaisena suksivoitelijana.

Suomen hiihtomaajoukkueen päävalmentajana Dalen toimi vuosina 2006–2014. Vuonna 2010 Dalen sai Suomen urheilugaalassa Vuoden valmentaja -palkinnon.

## Lähteet

## Aiheesta muualla
* http://www.skiwaxmagnar.com/
Bernardino Machado

**Bernardino Luís Machado Guimarães** (28. maaliskuuta 1851 Rio de Janeiro, Brasilia – 29. huhtikuuta 1944 Porto, Portugali) oli portugalilainen poliitikko, joka toimi maan presidenttinä vuosina 1915–1917 ja 1925–1926.

Machado syntyi Rio de Janeirossa, mutta siirtyi vuonna 1860 Portugaliin. Vuonna 1866 hän kirjoittautui Coimbran yliopistoon opiskelemaan muun muassa matematiikkaa. Machado sai Portugalin kansalaisuuden vuonna 1872. 

Machado valittiin parlamenttiin ensimmäistä kertaa vuonna 1882. Vuonna 1910 hänestä tuli Portugalin ulkoministeri. Hän toimi myös maansa pääministerinä vuosina 1914 ja 1921. 

## Lähteet

## Aiheesta muualla
Ymppäys (metallioppi)

Metalliteollisuudessa **ymppäämisellä** tarkoitetaan metallisulan seostamista aineella, joka muodostaa jähmettymisreaktiossa jähmettymisytimiä.

Ymppäämällä saadaan valanteeseen pienikokoinen tasa-aksiaalinen raerakenne.
David Whittaker

**David Whittaker** (s. 24. huhtikuuta 1957) on tietokonepelimusiikin säveltäjä, jonka musiikki on erityisesti tullut tutuksi 1980-luvun ja 1990-luvun alun tietokonepeleistä. Whittaker aloitti uransa Commodore 64:llä vuonna 1983, ja hän teki musiikkia myös useimmille muille tuon ajan kotitietokoneille. 

Whittakerin sävellyksiä on mm. Commodore Amigalle julkaistuissa peleissä *[[Obliterator]]*, *[[Speedball|Speedball I]]* ja *[[Shadow of the Beast|Shadow of the Beast I]]*. Commodore 64:llä tunnetuimpia kappaleita ovat esimerkiksi musiikit peleistä *Armageddon Man* ja *Glider Rider*. Pelistä *[[Lazy Jones]]* puolestaan napattiin Whittakerin tekemä riffi Zombie Nation -yhtyeen listahittiin "Kernkraft 400".

Whittaker oli alun perin enemmänkin pelien ohjelmoija ja suunnittelija, mutta päätyi muusikoksi. Ensimmäiset vuodet hän ohjelmoi musiikin suoraan konekielellä käyttämättä mitään musiikkiohjelmaa. Whittakerin tuotanto pelimusiikin alalla 1980-luvun lopussa on hyvin laajaa, mikä johtuu siitä, että hän sai jatkuvasti uusia työtarjouksia, joita kaikkia hän ei edes ehtinyt ottaa vastaan. Amigan Whittaker otti mielihyvin vastaan sen Paula-piirin ääniominaisuuksien takia, mutta hän käytti useimmissa Amigan peleissään samoja soitinääniä, joista Whittakerin Amiga-musiikin tunnistaa helposti. Peliin *Shadow of the Beast* Whittakerilta pyydettiin erityisen hyvää musiikkia, ja hän valitsi siihen myös soitinäänet huolellisemmin.

Whittaker työskentelee edelleen peliteollisuuden parissa, muttei sävellä enää pelimusiikkia, vaan työskentelee ääniefektien ja puheen alalla. Hän sanoo, että muut osaavat tehdä musiikkia paremmin, ja on omien sanojensa mukaan yllättynyt, että hänet muistetaan tietokoneharrastajien keskuudessa edelleen.

## Lähteet

## Aiheesta muualla
* UnExoticA-pelimusiikkikokoelman profiili Whittakerista
* Profiili MobyGamesissä 
*
Robert Smith

**Robert James Smith** (s. 21. huhtikuuta 1959 Blackpool, Englanti) on englantilaisen vuonna 1976 perustetun rock-yhtyeen The Curen vokalisti, kitaristi ja sanoittaja.

Robert on Alex ja Rita Smithin kolmas lapsi. Hänen sisaruksiaan ovat Richard, Margaret ja Janet. Janet oli naimisissa 2010-luvulle asti The Curen kitaristin Pearl Thompsonin kanssa. Jimi Hendrixin, The Beatlesin ja David Bowien innoittamana hän alkoi soittaa kitaraa jo 12-vuotiaana. Robert oli suhteellisen liberaalissa katolilaisessa keskikoulussa, ja teini-iässä hän meni St. Wilfrid's Comprehensive Schooliin, josta hänet erotettiin määräaikaisesti koulupuvun tuunaamisesta ja koulusta irtisanotun homoseksuaalin opettajan DIY-punk-henkisen tukikeikan järjestämisestä. 

Smith on kirjoittanut ja säveltänyt suurimman osan The Curen musiikista. Hän on ollut myös muissa yhtyeissä, kuten kitaristina Siouxsie and the Bansheesissä ja sivuprojektissaan The Glovessa Steven Severin kanssa. Smith on työskennellyt myös monien muiden yhtyeiden kanssa. Smithin tunnusmerkkejä ovat olleet 1980-luvun puolivälistä saakka kirkkaanpunainen huulipuna, musta pörröiseksi tupeerattu tukka sekä isot lenkkarit, jotka nykyisin vaihtuneet New Rocks saappaisiin.

Smith tapasi nykyisen vaimonsa Mary Poolen koulussa 14-vuotiaana. He menivät naimisiin vuonna 1988 ja ovat olleet siitä asti avioliitossa. Smith kirjoitti kappaleen "Love Song" häälahjaksi vaimolleen. 

Robert on kirjoittanut *Disintegration*-albumin kappaleet ollessaan masentunut, mutta hän on sanonut, että kappaleet eivät kerro läheskään kaikkea, mitä hän tuntee. Pornography-kiertueen aikana vuonna 1982 Smith ja basisti Simon Gallup riitaantuivat molempien kamppaillessaan päihdeongelmien kanssa. Raivostunut Gallup pahoinpiteli Smithin Belgiassa keikan jälkeen, koska Smithille tarjottiin illan juomat baarin piikkiin. Smith lähti takaisin Englantiin, mutta palasi kiertueelle isänsä painostamana. Simon Gallup erosi yhtyeestä kiertueen päätöskeikan ohessa tapahtuneen välikohtauksen ohessa, jossa yhtyeen roudari ja Presence-yhtyeen keulahahmona tunnettu Gallupin hyvä ystävä Gary Biddles nousi lavalle solvaamaan Smithiä ja rumpali Lol Tolhurstia.

## Aiheesta muualla

* The Curen viralliset kotisivut
Jorma Härkönen

**Jorma Kalevi Härkönen** (s. 17. toukokuuta 1956 Saari) on suomalainen entinen keskimatkojen juoksija.

Härkönen voitti yllättäjänä pronssia Ateenan EM-kisojen 800 metrillä 8. syyskuuta 1982. Härkönen, joka tilastoissa ennen kisaa ei ollut lähellekään kärkeä, puristi loppusuoralla kolmanneksi voittaen ajallaan 1.46,90 Ison-Britannian neljänneksi tulleen Garry Cookin neljällä sadasosalla. Kilpailussa Länsi-Saksan Hans-Peter Ferner voitti yllättäen suuren ennakkosuosikin Sebastian Coen.

Helsingin MM-kisoissa 1983 Härkönen juoksi alkuerässään kakkoseksi uransa parhaalla ajalla 1.46,39. Ajallaan Härkönen oli tuolloin kautta aikojen kolmanneksi nopein suomalaisjuoksija . Välierässään Helsingissä Härkönen jäi viimeiseksi eikä selviytynyt finaaliin.

Jorma Härkönen keskittyi urallaan 800 metrin juoksuun, mutta juoksi kuitenkin 400 metrillä ennätyksen 48,17 vuonna 1979. Suomen mestaruuden 800 metrillä hän voitti viisi kertaa peräkkäin vuosina 1980, 1981, 1982, 1983 ja 1984 . 

## Lähteet
Hauts-Bassins

**Hauts-Bassins** on hallintoalue Burkina Fason länsiosassa. Sen pääkaupunki on Bobo-Dioulasso. Alueella on vuoden 2006 väestönlaskennan mukaan 1&nbsp;469&nbsp;604 asukasta. Sen pinta-ala on 25&nbsp;574 neliökilometriä.

## Maantiede, ilmasto ja luonto
Alue käsittää 9,4 % Burkina Fason pinta-alasta. Se rajoittuu pohjoisessa Boucle du Mouhounin, idässä Sud-Ouestin ja etelässä Cascadesin alueeseen sekä lännessä Maliin.

Maisemaa leimaavat tasangot, ylängöt, kalliot, kukkulat ja laaksot. Alueelta alkunsa saavia jokia ovat Mouhoun eli Musta-Volta, Banifing, Tuy eli Grand Balé, Comoé ja Léraba.

Ilmasto on sudanilaistyyppinen. Vuotuinen sademäärä on 800–1200 millimetriä. Vuodenaikoja on kaksi. Sadekausi kestää toukokuusta loka-marraskuuhun. Keskilämpötilat vaihtelevat 24 ja 30 asteen välillä.

Kasvillisuus edustaa kaikkia savannityyppejä. Alueella sijaitsee 16 metsäaluetta. Eläinkuntaan kuuluu muun muassa norsuja, virtahepoja ja apinoita.

## Hallinnollinen jako ja asutus
Alueeseen kuuluu kolme provinssia, 33 departementtia, kolme kaupunkikuntaa, 30 maalaiskuntaa ja 472 kylää. Provinssit ovat Houet, Kénédougou ja Tuy ja kaupungit Bobo-Dioulasso, Houndé ja Orodara.

Alueella asuu 10,5 % Burkina Fason väestöstä. Kaupunkiväestön osuus on 37,6 %, mikä on huomattavasti enemmän kuin maassa keskimäärin (22,7 %). Yli puolen miljoonan asukkaan Bobo-Dioulasso on Ouagadougoun jälkeen Burkina Fason toiseksi suurin kaupunki.

Asukkaat ovat etupäässä dljulia, moseja, senufoja, boboja ja fulbeja. Puhutuimmat kielet ovat moore (29,5 %), djula (27,1 %), bobo, (10,8 %), senufo (7,6 %) ja bwamu (5,3 %). Djulaa tai bambaraa puhutaan varsinkin kaupungeissa (55,3 %). Muslimeja on 72,3 %, katolisia 13,1 %, animisteja 10,9 % ja protestantteja 2,7 %.

## Liikenne ja talous
Alueen läpi kulkee Abidjanin ja Niameyn välinen maantie sekä Abidjanin–Nigerin rautatie. Väestöstä 68 % harjoittaa maanviljelyä ja karjanhoitoa. Muita elinkeinoja ovat kaupankäynti, käsityöammatit ja palvelut. Bobo-Dioulasso on tärkeä maan sisäisen sekä Norsunluurannikolle ja Maliin suuntautuvan kaupan keskus. Alueella on myös teollisuutta.

## Lähteet
* 

### Viitteet
Kaškain kieli

**Kaškain kieli** on turkkilaisten kielten eteläiseen ryhmään kuuluva kieli. Sitä puhuu äidinkielenään noin 923&nbsp;000 kaškaita pääasiassa Fārsin provinssissa Iranissa. Kielen puhujamäärästä on myös toisenlaisia arvioita. 

Kaškain kieli on hyvin läheistä sukua azerille, ja jotkut kielitieteilijät pitävät kaškaita vain azerin murteena. Erona azeriin kaškaita kirjoitetaan edelleen arabialaisella kirjaimistolla tai tarkemmin sanottuna sen persialaisella versiolla. Monet kaškait puhuvat myös persiaa.

## Lähteet
Basmatiriisi

**Basmatiriisi** on Intiasta tai Pakistanista tuleva tuoksuva, pitkä- ja kapeajyväinen riisi. Sitä saa sekä valkeana että ruskeana. Basmatin kasvi on pitkä ja solakka ja kaatuu helposti kovissa tuulissa. Se ei tuota kovinkaan paljon riisiä, mutta laatu on ensiluokkaista ja myyntihinta on korkea niin Intian kuin ulkomaidenkin markkinoilla. Basmatiriisin eettisyyteen liittyy ongelmia sen viljelyn aiheuttamien kasvihuonekaasupäästöjen ja heikkojen työolojen vuoksi.

Basmatiriisiä on viljelty satoja vuosia. Sanotaan, että Himalajan alemmilta rinteiltä saa parasta basmatiriisiä ja Dehra Dun on näistä kaikkein paras. Näiden alueiden basmatiriisin tiedetään olevan miellyttävän tuoksuista ja rakenteeltaan ilmavaa. Jotakin basmatiriisin kantaa viljellään myös Espanjassa. Joitain basmatiriisin muunnoksia siitä kasvatetaan nyt Yhdysvalloissa. Patnariisi on basmatin läheinen sukulainen, ja sitä kasvatetaan Biharin osavaltiossa Intiassa.

Basmatiriisin jyvät ovat paljon pidempiä kuin leveitä, ja ne kasvavat vielä lisää pituutta, kun ne keittää. Keittämisen jälkeen jyvät pysyvät kiinteinä eivätkä tartu toisiinsa kiinni. Normaali keittoaika on noin 15–20 minuuttia. Yleensä kokit pesevät ja liottavat riisiä puolesta tunnista kahteen tuntiin ennen keittämistä.

Basmatista on olemassa useita muunnelmia. Perinteisesti muunnetut ovat Basmati-370 ja Basmati-Ranabipura, ja hybridimuunnelma on Pusa Basmati 1 (toiselta nimeltään Todal). Tuoksuvia riisejä, jotka on sovellettu basmatista, ovat PB2 (myös sugandh-2), PB3 ja RH-10.

Basmatiriisiä pidetään epäeettisenä riisinä, koska sen kasvatuksesta vapautuu suuret metaanipäästöt ilmakehään ja koska monissa maissa satoa ovat korjaamassa pakkotyöläiset.

## Lähteet
Bataviasalaatti

**Bataviasalaatit** ovat keräsalaatin (*Lactuca sativa* Capitata-ryhmä, *L. sativa* var. *capitata*) risteymäryhmän lajikkeita. Jotkin lajikkeet muodostavat löyhiä keriä. Niiden lehdet ovat rapeat ja poimuiset, joillakin lajikkeilla punaiset, toisilla vihreät. Bataviasalaattia käytetään salaateissa keräsalaatin tapaan, mutta myös koristeluun sekä ruokapöydässä että puutarhassa nopeakasvuisena koristekasvina.

Lollo rosso on bataviasalaatin italialainen lajike, jolla on viininpunaiset ja kiharalaitaiset mehukkaat lehdet.

## Lähteet